CONSILIUL LOCAL AL MUNICIPIULUI TIMIŞOARA                                        Aprobat,
DIRECŢIA  DE ASISTENŢĂ SOCIALĂ COMUNITARĂ 

                                PRIMAR 


Nr.1685/17.04.2013


                                                            NICOLAE ROBU
Referat,

   privind  alocarea, pentru anul 2013, de la bugetul local a sumei de 30000 lei în vederea aniversării vârstnicilor longevivi şi a cuplurilor cu peste 50 de ani  de căsătorie din Timişoara

Începând cu anul 2005, Direcţia de Asistenţă Socială Comunitară prin Serviciul pentru Protecţia Socială a Persoanelor Vârstnice a iniţiat, după modelul oraşului înfrăţit Mulhouse,  „Aniversarea celor mai vârstnici timişoreni şi a celor mai longevive cupluri” ( persoane peste 90 ani şi cupluri cu peste 50 de ani de căsătorie). 


 În  fiecare din anii precedenţi, Consiliul Local al Municipiului Timişoara  a  aprobat  prin hotărâre suma necesară în vederea aniversării vârstnicilor longevivi ( peste 90 ani) şi a cuplurilor cu peste 50 ani de căsătorie. Din această sumă, pe parcursul  fiecărui an,  pentru aceste evenimente s-au cumpărat mici cadouri constând în obiecte personalizate pentru fiecare persoană sărbătorită. 
 În anul 2012, prin HCLMT  nr.95/13.03.2012 s-a alocat suma de 30000 lei în vederea aniversării vârstnicilor longevivi şi a cuplurilor  cu peste 50 ani de căsătorie din Timişoara. Au fost sărbătoriţi  un număr de 5 persoane cu vârsta peste 90 de  ani   şi  un număr de 285 cupluri, în data de 22 noiembrie 2012,  prin organizarea unei mese  festive la Restaurant Aurora. 

Având în vedere cele menţionate, în conformitate cu prevederile Legii nr.17/2000 privind asistenţa socială a persoanelor vârstnice şi prevederile  Legii nr.292/2011 –Legea asistenţei  sociale, în baza art.36 alin.2 lit.d) şi alin 6, lit. a), pct.2  din Legea 215/2001 privind administraţia publică locală,

PROPUNEM:

1.Alocarea, pentru anul 2013, sumei de 30.000 lei de la bugetul local - „Titlul II Bunuri şi servicii- articolul 20.30.- Alte cheltuieli alineatul 20.30.30. Alte cheltuieli cu bunuri şi servicii” în vederea aniversării vârstnicilor longevivi şi a cuplurilor  cu peste 50 ani de căsătorie din Timişoara.

